Kas arvutid ja CD-ROMid Vanas-Egiptuses? -  Arlich - 02-11-2006 23:02    Järjekordne võimalus asjast huvitatuil tutvuda võimaliku tõlgitsusvariandiga muistsetest Egiptuse hieroglüüfidest!    Teadaolevalt on olemas igal hieroglüüfil ja sümbolil täpselt 7 võimalikku tõlgitsusvõimalust - seega iga iidne tekst võib sisaldada endas infot 7 erinevas vormis.    Aga materjal tutvumiseks:  Vt.link 1  Vt.link2        - Arlich - 03-11-2006 00:02    Horuse või Ra silma tähendus omab kindlat matemaatilis-spirituaalset tuletuslikku tagapõhja.      Pildil: Wadjet ehk Horuse silma interpretatsioon.    Wadjet (või Ujat) tähendab tõlkes Tervikut ja on võimas kaitse sümbol ja on tuntud ka kui Horuse Silm või siis Kõikenägev Silm.    Horuse (ka Ra ehk täpsemini Ra-Herakty) silmal usuti vanasti olevat raviv ja kaitsev toime ning seda kasutatakse kuni tänase päevani kaitsva amuletina.  Lisaks kasutati seda mõõdistamistel ja kaalumisel, põhiliselt aga medikamentide ja  värvainete komponentide kaalumisel.    Sümbol, nagu pildilt näha on, jaguneb kuueks erinevaks osaks (vastavalt Sethi ja Horose loole, kus see parem silm Horosel peast välja tõmmati ja mille hiljem Thoth oma väega taastas, andes sellel nimeks Wadjet), iseloomustades kõiki inimese kuut meelt ja sellele vastavaid spetsiifilisi matemaatilisi murde.  Nende alusel sai kombineerimise teel moodustada aga veelgi keerulisemaid murde. Huvitav on siinjuures märkida, et kui murrud kokku liita, siis ei  ole summa mitte 1 vaid hoopis 63/64. Järelejäänud 1/64 aga sümboliseerib matemaatiliselt maagiat, mida Thoth kasutas kuueks tükiks purustatud Horose silma taastamiseks.    Hilisema traditsiooni alusel sümboliseeris parem silm seega Päikest ja oli tuntud kui Ra Silm. Vasak silm aga sümboliseeris Kuud ja oli tuntud kui Horuse Silm (kuigi seda on seostatud ka Thothiga).  Paljudel juhtudel puudub aga 100%-line selgus, kumbale silmale täpselt viidatakse.        - Müstik - 03-11-2006 17:43    Hästi huvitav teema ja põnevad lingid!  Eriti tänuväärt teave on Horuse ehk Ra-Heracty kõikenägeva silma sümbolid!  Ei teadnud ka, et igal hieroglüüfil on 7 erinevat tõlgendust!  Ja mina usun, et need kettad, mis on piltidel, ongi vanad CD-d või midagi taolist, kuhu muistsel ajal infot  salvestati. Eriline salateave salvestati muidugi kristallidele, aga ehk olid need kettad kristallide eelseks salvestuskohaks?        - Arlich - 03-11-2006 21:26      Taustainformatsiooni siis nende nimede segaduse kohta:    Lähtume siinjuures pistrikupäise jumaluse Horuse nimekujudest.    Alternatiivnimedena oli Horus veel tuntud kui: Heru, Hor, Har-nedj-itef (Harendotes ehk Horus Tasuja), Har-Pa-Neb-Taui (Horus Kahe Maa Isand), Harmakhet (jäärapäine sfinks; koidu ja hommiku Päikese jumal ning salajase tarkuse hoidja; levib arvamus, kus Suur Sfinks vaadates idapoolse horisondi suunas kujutab  just teda), Har-Pa-Khered (Uue Kuningriigi Harpokrates), Har-Sa-Iset (Harsiesis - Osirise ja Isise poeg, kes eostati maagiliselt peale Osirise surma), Horus Behudety (Edfu Horus; keskpäeva jumal, keda kujutatakse tiivulise päikese või kotkapäise lõvina; ta võitleb igavesti Sethi pimeduse armee vastu garanteerides Päikese igapäevase tõusu), Horus Vanem (Haroeris; varajane Horuse variant, siis kui see kultus oli Egiptuses alles noor - Valguse Jumal, kelle parem silm sümboliseeris Päikest ja vasak silm Kuud. Oli  tuntud kui Osirise ja Sethi vend ja Hathori abikaasa),   (Horusest ja Ra-st kombineeritud Päikesejumal; kujutatakse pistrikupäise inimesena, kes kannab Päikeseketast ja topeltkrooni, vahel ka uraeust).    Nagu näha üks jumal aga palju erinevaid nimesid ja kujusid.    Horuse kummardamine toodi Egiptusesse sisse läheduses piirnevate hõimude poolt vallutusretkede käigus. Alguses oli ta nende hõimude sõjajumal, aga peagi võeti üldreligiooni  esmalt kui Ra poeg, hiljem muutudes aga Osirise pojaks.  ---      (Amen-Ra, Amon-Ra, Amun-Re)    Amun (Amen, Amon) põhiline kultusepiirkond asus Teebas (reisifanaatikud tunnevad seda paika aga rohkem araabiapärase nimevariandiga Luxor).  Amuni (hiljem juba Amun-Re) palvelemine esindas muistse Egiptuse üht kõige komplekssemat religiooniõpetust.    Püüame selle olemusse siinkohal siis süübida.    Oma kõige  täidlasemal kujul sümboliseeris Amun varjatud, salajast jumalust, kuna tema Egiptusekeelne nimi - Imn - tähendab tõlkes "peidetut" või "salajast". Reaalsuses aga ja vastavalt mütoloogiale olid nii tema nimi kui ka füüsiline avaldusvorm tundmatud, viidates tema tundmatule algupärale.  Või siis teisest vaatenurgast lähtudes oli Amun tundmatu, kuna ta esindas täielikku pühadust ja selle tõttu oli ka täiesti erinev teistest Egiptuse jumalustest. Ta oli nii püha, et jäeti kõigest Loodust eraldiseisvaks/ülevamaks.  Ta oli seostatud õhu kui nähtamatu jõuga ja oli Looja jumalus par exxelence (ületamatu), kes oli ise tekkinud ning end mao kujul üha uuesti loov, ajades nahka.    Kuigi Amun oli nüüd tuntud kui "varjatud" jumalus, siis Päikest sümboliseeriva lisanime Ra (Re) juurdelisamine muutis selle jumaluse ühtlasi inimestele tajutavaks (nähtavaks).    Seega Amun-Ra sidus endas jumalikkuse kahte vastandlikku aspekti - varjatud ja nähtavat. Amun oli ta salajane, müstiline ja varjatud olemus, samas Ra  aga nähtav ja väljendunud olemus.    Amuni nime seotus Ra-ga sai ajalooliselt määravaks siis kui Amenemhet I siirdas Egiptuse pealinna Niiluse deltasse Itjtawysse ja mil Teebalased saavutasid suure poliitilise ja religioosse mõjuvõimu. Siit kasvasid välja ka Amun-i teised nimevariandid, nagu: Amun-Re-Atum, Amun-Re-Montu, Amun-Re-Horakhty ja Min-Amun.  Tähele tuleb siinjuures panna, et kogu selle sünkroniseerimise käigus ei olnud Amun haaratud protsessi moodustamaks uut jumalust. Selle asemel  moodustati jumaliku väe ühendusi teiste jumalustega.    Muudetud: 3-11-06 kell 20:39:21 Arlich        - HadziOgloe - 03-11-2006 23:49    CD Rom ja kõvaketas on suhteliselt algelised leiutised.    Arenenud tsivilisatsioonide teadmisi säilitatakse puhastes kristallides.  Näiteks  "tõe mõõk", millest selles tsivilisatsioonis on säilinud ainult ähmased legendid GRAALIST, oli kristall, milles säilitati meie omale eelneva planetaarse tsivilisatsiooni ehk "TEiSE MAA" tsivilisatsiooni kogu ajalugu ning mille valdamise üle peetud võitlustes see tsivilisatsioon hukkus (kuigi konfliktideks oli ka teisi põhjusi).    Tsivilisatsiooni vaimset arengutaset ületavad tehnoloogiiad toovad pigem hukatust kui kasu.        - MEGALODON - 05-11-2006 14:48    Aga cd asi võis olla nägemus tulevikku...(segan nüüd targale jutule vahele..) ma ei lugenud kogu inglise keelset juttu läbi        - Horos - 22-11-2006 23:19    Aga äkki loetakse neid hieroglüüfe valesti ja sellel on üldse teine tähendus mitte midangi CD-ga seonduv asi ?        - Arlich - 23-11-2006 01:31        Iga hieroglüüf või sümbol omab 7-t eri tähendust. Seega võivad need tekstid kirjeldada nii eelpoolmainitut kui ka veel 6-t erinevat sündmust!    Muudetud: 23-11-06 kell 00:31:34 Arlich        - reaalne - 25-11-2006 02:20    Kas arvutid ja CD-ROMid Vanas-Egiptuses?  kes arengust ja teadusest midagi teab ,siis see liigub käsikäes,  teisisõnu kui on cd-romid ,siis peavad ka olema arvutid ,kui on arvutid on ka süsteemid mis neid kasutavad,  kui on süsteemid on ka struktuurid,on energiakulutajad,mootorid, jaamad ,tehnikud,teenindav personal jne....  ehk kõrget PC teadust üksinda ei ole,vaid kõik areneb üheagselt ja kõigil riigi harudel on kindel ühine tase.  kõrge  meditsiin.keemiatööstus,elektroonika tööstus,transport,sõjavägi,lennundus,kaubandus,finants,energia,sotsiaalsfäär ja logistika .  ei saa olla nii et on kõrge keemiatööstus ja elektroonika ja samas algeline teadus ja sõjavägi(mõõkade ja kilpidega) ,ning vastupidi ,vaid kõik harud  on tihedalt seotud omavahel ja arenevad samaaegsalt toetades üksteist.        - Arlich - 25-11-2006 02:59    Jah, see eelnev toimib siis kui kõik areng kulgeb ühiskonnas loomulikku teed pidi ja katematu ahelana.    Aga kuna kõrgeltarenenud Atlantises toimus omal ajal mitmeid kataklüsme, mis lõpuks selle mandriosa täielikult hävitasid/uputasid, siis on ju teada, et erinevatel ajaetappidel toimusid sealt väljaränded maailma erinevatesse osadesse, kaasaarvatud lähedalasuvasse Egiptusesse. Ja pole siis mingi ime, et selliste  väljarännetega kaasnes ka osaline tehnoloogia kaasatoomine. Miks mitte siis näiteks arvutite või mingite andmekandjate kaasavõtmine? Elektrijaamu oma suuruse tõttu polnud ju loomulikult võimalik liigutada. Aga elektrienergia oli ju Egiptuses olemas. Võta või näiteks djed sambad või Dendera templite seinareljeefid.  Tähele tuleb siinkohal panna, et kogu seda tehnoloogia värki (samuti kirjutamiseoskust) kamandasid esmalt ainult Atlantisest ümberasunud ja hiljem osalt ka pühendatud ülempreestrid või  spetsiaalse väljaõppe saanud neofüüdid, mitte aga tavarahvas. Seega kasutas sellist tehnoloogiat vaid käputäis inimesi, mitte aga lai rahvamass (mis ammust aega arvestades polnud kuigi suur varieerudes 1-6 miljonini).  Ja veel räägivad meile iidsed Smaragdtahvlid (ja ka paljud muud materjalid), et iidse Egiptuse tarkusejumalaks tituleeritud Thoth (Hermes; heebrealaste Eenok) oli see, kes oma ruumilaevaga enamuse Atlantise tarkusest Egiptusse kaasa võttis.  Küllap võis ta laevas asuda ka siis mõni  arvuti, koos andmekandjate ja kogu informatsiooniga.    Muudetud: 25-11-06 kell 02:17:46 Arlich        - reaalne - 25-11-2006 12:02    tere Arlich,sinuga on mõnus arutada;kui miljonid elanikud emigreeruvad "hädapärast" teise ühiskonda(näiteks jaapanlased koliksid mõnele teisele saarele) ,  siis toimuks ka kohaliku rahva harimine,informatsiooni,tehnoloogia,teaduse ülevõtmine ja sulamine ,siis sajandi pärast ei ole see ühiskond enam kivide - kaigastega.  Vaid egiptus oleks olnud teaduse -tehnika tipp ,mis oleks tänapäevani silmad ette teinud 21 saj modernsele maailmale(kõigi oma tehnika,elektroonika ja riigi mudeli poolest.  Loomulikult ei oleks olnud orjasid ega muid tippkultuurile mitte omaseid ebamoraalseid sotsiaalseid nähtusi nagu seda madalamates ühiskondades sageli esines.    subjektiivne arvamus vaid - süzeest        - Celtic - 25-11-2006 12:41    reaalne...  Einstein on öelnud, et tema ei tea milliste relvadega võideldakse kolmandas maailmasõjas, ent neljandas võideldakse kivide ja kaigastega.        - reaalne - 25-11-2006 13:54    Kindlasti on selles tõetera sees,seda enam et tsiteerisid Einsteini ,kellest ma väga lugu pean.  Aga kui vihjasid sellele ,et nad olid jõudnud endid hävitada,siis nende teaduse-tehnika potensiaali arvestades,  oleks püramiidid ja muu minema pühitud ,juhul kui muidugi bioloogilis-keemilise või muu relvaga tegu polnud ,  igaljuhul oleks hiljem maapind inimestele nii mõnegi kõrtehnoloogilse leiu liiva seest päevavalgele toonud,mida seni pole  ,--aga igaljuhul on huvitav teema ,mille üle veel sajandeid.. erinevates meedias ja foorumites diskuteeritakse .        - Hullvaim - 22-12-2006 18:18    Need seal ei kujuta  mitte kohe cd-romi jne, inimesed kasutavad liiga palju arvutit ja siis kui sarnast pilti näevad kohe ristivad asja cd-rommiks. Arvutitest ei olnud seal kohe kindlalt juttu. Nagu eelmiseski postituses, siis oleks me ammu juba midagi leidnud, aga ei ole.        - Arlich - 23-12-2006 02:50    Atlantisest  väljarännanud kõrgtsivilisatsiooni riismed või siis vähesed väljavalitud siirdusid enamasti maakera sellistesse piirkondadesse, kus elasid pehmelt öeldes metsinimesed.  Ka tolleaja Egiptuses elavad inimisendid jooksid poolpaljalt Niiluse kallastel ringi.  Sellisel arengutasemel olevate indiviidide teadvuse avardumine ja harimine ei käi teatavasti üleöö, vaid selleks kulub tuhandeid aastaid, millega paralleelselt kõrgtehnoloogiat omavad, näiteks Egiptuses elavad, atlantislaste järeltulijad suutsid endile  juba esimesed hiigelpüramiididki rajada.  Teadaolevalt kulus Neandertali "inimesel" 500 000 aastat, enne kui ta õppis esimesi kivikirveid kasutama. Võib isegi arvata, et selles kõiges oli iidsete "jumalate" käsi mängus.  Probleem oli veel selles, et Atlantisest alguse saanud vaimne langus, mis väljendus ka võimuihas ja isikukultuses, kandus edasi ka Egiptusesse, kus ainult väljavalitud (või ütleme, et võimueliit) pääsesid üldse informatsioonile ja maagiale ehk teadusele ligi. Selle alusel oli (ja  ka vereliini pidi) vaarao inimmassi maine ja ülempreester vaimne juht, pluss veel preesterkond. Tavarahvas ei osanud (ja polnud ka kasulik, et üldse oskaks) isegi templite ja ehitiste seintele kirjutatud hieroglüüfe õietigi lugeda.    Aga analoogse temaatikaga kattuvalt soovitan lugeda taustinformatsiooni mõttes maakera ja inimhinge arenemise lühiajalugu:  http://www.valgusesaar.ee/atlantise_legend.htm    Muudetud: 25-12-06 kell 22:32:36 Arlich        - Thorondor - 23-12-2006 12:43    Mina ei imestakski üldse kui me oleme midagi juba ammu leidnud. See ei tähenda, et kõigile kuulutama hakatakse seda.        - Savipats - 21-02-2010 16:31    Leidsin uudise, kus räägiti, et Egiptuse vaarao Ramses II olevat omanud mingit kogust kokaiini, kuid see olevat kasvanud ainult Andide mäestikus.. huvitav.  link        - WhiteWolf - 21-02-2010 16:38      Kui ma asjast nüüd õigesti aru sain, siis ei ole nendes tekstides  sisalduv info piiratud mitte seitsme eri versiooniga, vaid 7 astmes x versiooniga. X on siis tekstis sisalduvate sümbolite arv.        - Müstik - 21-02-2010 17:44    Ka paljud tänapäeva raamatud on kirjutatud mitme erineva tasemega lugeja jaoks.  Kirjamärgid on küll samad, aga mitte igaüks ei ole võimeline  näiteks ridade vahele kirjutatud teavet vastu võtma.  Vanad Egiptlased olid meist ikka sedavõrd arnenumad, et neil oli teatud märkide jaoks erinevad tõlgitsusvõimalused. Oletan, et enamus teadis ainult hieroglüüfide paari tõlgendamisvõimalust.  Mäletan, et kui kunagi ühte algselt hieroglüüfkirjas saadud teavet uurisin, siis ühed kirjatargad rääkisid, et vanal kiviplaadil on juttu majandusest, teised, et hoopis astroloogiast. Nüüd tuleb välja, et mõlemil oli tegelikult õigus!        - T11ger - 21-02-2010 21:42    Vahel on nii, et kirjapanijad ei pane ridade vahele midagi. Mis meelel, see keelel ja see ka kivisse kritseldatud neil aegadel. Aga ega sellega leppida saa, ikka üritatakse puude  taga metsa näha või vastupidi